Înaintea ședinței de guvern de astăzi, premierul Marcel Ciolacu a anunțat când crește salariul minim pe economie și ce se întâmplă cu punctul-amendă.
Astfel, de la 1 iulie, salariul minim brut va crește la 3.700 de lei, de la 3.300 de lei cât este în prezent.
Asta înseamnă că angajații vor încasa 2321 lei net, față de 2079 lei în prezent.
Odată cu acestă măsură va crește și pragul de netaxare, de la 200 de lei la 300 de lei, din salariul minim brut.
În ceea ce privește punctul amendă, acesta va fi plafonat la valoarea de 165 de lei până la sfârșitul anului.
Acesta ar fi trebuit să crească de la 1 iulie, odată cu salariul minim brut pe economie, la 185 de lei pentru că este calculat la 5% din valoarea acestuia.